Aalborg Stiftstidende, 1845-10-14
Hasle og Ruthsker Sognekald paa Bornholm; dette Kald, der i den nye Ansættelse er anslaaet til 250 Rbd., har følgende Jndtægter: 1) Korntienden udgjør ca. 15 2/8 Tdr. Rug, 87 Tdr. Byg og 106 1/2 Tdr. Havre. 2) Naturalpræstationer 54 Lpd. Brød, 54 Snese Æg, 54 Lam, 54 Gjæs, 28 Snese Torsk, 28 Snese Sild (anslaaes i det Hele til c. 115 Rbd.), 3) Refusioner: af Hasle Kjøbstad de saakaldte Mikkelspenge 20 Rbd., for den bortsolgte Præstegaard 4 Tdr. Rug, 12 Tdr. Byg, 9 Tdr. Havre, 29 Rbd. 89 s. og 6 Lpd. Smør, 4) Offer og Accidentser c. 300 Rbd. 5) Af en Jord, der ved Præstegaardens Salg er forbeholdt Beneficiarius, haves i Netto Provenne omtrent 20 Rbd. Bankrenter og Landemodeserpenser udgjøre c. 26 Rbd. J Enkepension svares 70 Rbd. Af Reisende, som i denne Tid have opholdt sig i Rendsborg, erfare vi, at den Lieutenant, som efter en Beretning "Dannevirke, har været udsat for yderst brutale Følger af schleswigholsteinsk Fanatisme, er en i Odense barnefødt, for sine Kundskaber – han har ogsaa gjennemgaaet Høiskolen sin retsindige Charakteer og sin sjeldne Besindighed almeenagtet Officeer. Ved den Revue, som Prinds-Statholderen den 30te f. M. afholdt over Garnisonen i Rendsborg, havde han været beordret til, med 16 Overconstabler at holde Artilleriparken paa Exerceerpladsen ryddelig og forbyde enhver Civil Passage gjennem den. Uagtet Pøbelens voldsomme Paatrængen lykkedes det dog Vagtcommandeuren ved Høflighed og en, under de Skjældsord (langer Dänen hund a.), der regnede ned over ham, beundringsværdig Koldblodighed, at holde den tilbage, indtil det borgerlige Artilleri rykkede ind paa det faste Batteri til Revue. Da Mængden nu trængte stærkere paa, lod Lieutenanten En, der især udmærkede sig ved sin Uforskammenhed, arrestere; men nu ilede borgerlige Artillerister til, befriede Arrestanten og omringede den i Nærheden staaende Vagtcommandeur med dragne Sabler og under høist uforskammede Udraab. Da han nu ovenskjøbet fik et Hug over Armen, saae han sig nødt til at drage Sablen og hugge løs paa de Nærmeste, af hvilke Adskillige turde bære velforskyldte Mærker af denne, medens disse schleswigholsteiniske Fanatikere tillige kunne have godt af en alvorlig Mindelse om, hvilken Straf Loven byder for Overfald paa en Vagtcommandeur, og for hvilken i alt Fald kun Kongens Naade kan fritage. De 16 Overconstabler ilede, deres Pligt troe, deres Officeer tilhjælp og de Uforskammede maatte fortrække. (O. Th. Av.)Hr. v. Bielke i Bau pr. Flensborg bekjendtgjør under 7de ds. i Dannevirke: at den paatænkte slesvigske Forening til Folkeoplysningens Fremme, af Mangel paa de fornødne Midler, endnu ikke vil kunne blive organiseret i dette Efteraar. Da Foreningens Formaal ikke alene skal bestaae deri at modvirke de i Mellem Slesvig stedse meer indtrængende separatistiske Bestræbelser; men tillige arbeide paa en større Udbredelse af almeennyttige Kundskaber og i Besynderlighed fremme enkelte Grene af Landsekonomien, som Hør, Hamp- og Biavlen m. m., saa er Udgivelsen af et Qvartalskrift, som flere andre tilsvarende Jndretninger, hvilke alle fordre temmelig betydelige Udgifter, nødvendige. Hr. v. Bielke lader derfor med det samme udgaae en ny Opfordring til alle dem, som interessere sig for Foreningens Oprettelse, skriftligt at anmelde deres Bidrag til ham inden Nytaar 1846.